Poerdezmerdez | Menz. Lag of huil, menz bly menz.
30 Maandag Sep 2019
Lees menz nou die dag op FB oor Labels. Hoe dit wat jy is of het, jou label. Etikette pas nie so goed soos label nie, so verskoon maar die woord.
“Ons is maar mos almal actors on the stage of life…
Depressive disorder…Panic and Anxiety disorder… Personality disorder… Avoidance disorder… en tot ‘n sekere mate Obsessive Compulsive disorder… en Bipolar… ”
Label ons nie maar almal ander mense en ook onsself nie? So dat jy nie die mens sien nie, maar eerder die label aanspreek?
Fixer, bedonnerd, denker, grapgat, dronkie, vettie, graatjie, windgat, ryk, arm, vuil, emosioneel, onstabiel, reguit, kras, ens ….
Sien ons ooit werklik die mens agter die label? Soveel as wat hulle ons toelaat om te sien of ons hulle toelaat om te sien? Let jy ooit op hoe jou woorde en dade (somtyds onbedoel en ongesensor) kneusplekke op ‘n ander se siel los? Dink jy soms oor die mens agter die label of is die label genoeg betrokkendheid want jy kan nie nog ander mense se issues ook hanteer nie?
Alleen. Dit kom ook in die post voor. Bitter alleen. Dit kan menz/mens ook tussen mense voel. Bitter min mense kan alleen wees met hulself – die mens is nie geskape om alleen te wees nie. Maar soms is alleen beter as seer. Gee mens dalk partykeer soveel dat daar nie genoeg oorbly om self heel te wees nie?
Menz se label vandag: melankolies.
Die sal ook oorwaai. Dalk omdat ons so lanklaas reën gehad het. Dalk omdat dit vandag bewolk maar tog so droog is. Dalk meer hormonal as homicidal. Dalk sommer net.
“♪ Before I blame someone else, I’ve gotta save myself. ♪”
20 Dinsdag Aug 2019
Met google translate lees dit so:
Good morning notorious lady,
It is thought that you would be a cunning South Siberian mountain savior, which would make you worse than a watery cross-worked Kalahari donkey mare.
Please slap a toe south and kick in the stranger. Norrefok we don’t fall for your stories.
19 Maandag Aug 2019
From: Ms. Argeseanu Ileana <kathia.insfran@mag.gov.py>
Sent: 18 August 2019 05:53 PM
To: Recipients <kathia.insfran@mag.gov.py>
Subject: [SPAM] Project from Ms. Argeseanu Ileana
I am Ms. Argeseanu Ileana; I am the Chief Internal Auditor Banking Division with FIRST INTERNATIONAL BANK OF ISRAEL LTD (FIBI), Tel Aviv branch, Israel. I have a project of $13,609,000.00USD that I love to introduce and share with you. Kindly respond back to me and I will explain more to you.
Ms. Argeseanu Ileana
FIBI BANK ISRAEL.my message.
Hierdie epos kom weekliks. Al is die adres geblok en gespam en na die go-to-hell-boksie gestuur.
Vandag stuur menz ‘n antwoord terug:
Goeie more berugte dame,
Mens vermoed dat jy ‘n sluwe Suid-Siberiese bergslet sou wees, wat jou erger as ‘n wetterse dwarsgewerkte Kalahari-donkiemerrie sou maak.
Klap asb ‘n toon suidwaarts en moer die vreemde in. Norrefok val ons vir jou storietjies nie.
PS: as een van julle dalk in die miljoene wil deel, kontak gerus die dame. Op eie risiko.
02 Vrydag Aug 2019
Menz weet dit nie gereeld dat mens by ‘n sterfbed staan nie, maar menz dink dis goed om hiervan bewus te wees.
So op ‘n morbiede Vrydag …
26 Vrydag Jul 2019
Sou dit nie wonderlik gewees het as menz/mens voor elke fout began word, ‘n waarskuwing kon ontvang nie? Of ten minste ‘n kans om te besin voor jy voortgaan nie?
… maar van wanneer af word ‘n grootte bo 10 as PLUS gesien?
Menz dog nog altyd dat 16 tot 18 ‘n gemiddelde grootte is? Nou moet jy ‘n 6 – 8 wees om gemiddeld gebou te wees? Really?
Hal uit julle broodborde en begin broodjies maak, daar is heelwat vroue wat gevoer moet word. Fok, hulle is honger!! En dis hoekom daar soveel kak in die land is.
So, as jy ‘n benerige anoreksiese geval sien, druk ‘n broodjie of ‘n koekie in haar mond en red haar lewe!
Uhm, nee rêrig?
Menz lyk soos ‘n guppy op droë grond soos menz se mond oop en toe gaan vir asem omdat 6 000 vloekwoorde terselfdertyd wil uit. En menz se vingers kry spasmas soos menz hulle probeer weg hou van die sleutelbord. Die kop knik so op die nek na die linkerskouer se kant toe asof menz ‘n nervous tick het.
PS: vlak graffie, ma se kind, vlak graffie …
Die meeste van ons het groot geword en iemand geken wat either by die spoorweg, Yskor, polisie, weermag, staat, poskantoor of mislikepailteit gewerk het. Wat banaal middelklas was, nou uiters desperaat laerklas.
Maar meestal goeie mense. Nee, nie maar nie. Net. Gewone mense. Al was daar tannies wat hulle verbeel het hulle hoort eintlik in Waterkloof te bly en nie in Daspoort nie. Ooms wat net soos die ooms in Waterkloof die katjies in die donker geknyp het, al het hulle nie die geld of die looks gehad om aandag te trek nie (of die geld en die looks wat hulle gedink het hulle het nie).
Daardie tyd was daar nie iets soos ‘n wit plakkerskamp nie. Die rêrige arm mense het in woonstelle in Sunnyside of Arcadia gebly. Of later in ‘n RDP huis in voorheen-gemiddelde woonbuurte. Almal in die onmiddelike omgewing het mekaar geken en gegroet. Soms by mekaar gebraai of gekuier (is braai en kuier eintlik dieselfde ding?). Almal het vrugtebome in hulle tuine gehad en gespog met hulle rose en ranonkels. Die huise was gereeld geverf en die gras altyd kort. Die grootste sonde was om ontydig swanger te raak en die kerke het almal gepreek oor die vagevuur en die duiwel wat jou sal ry as jy nie in jou spoor trap nie.
As menz alle ander dinge buite berekening laat (dit wat na 1994 van die land geword het, inflasie, belasting en misdade wat onaangemeld gebly het), verlang menz tog terug na daardie tyd.
Dit was ongekompliseerd. Almal het net ‘n lewe probeer maak. Dit was nie die war zone waarin ons vandag leef nie. Dit was ook voor die koms van die rekenaar en die internet, toe almal nog koerant gelees het en nuus gekyk het. Ons het minder geweet en miskien was dit beter so.
Menz dink: hoe minder jy weet, hoe minder worry jy. Hoe meer jy weet, hoe minder slaap jy.